**Сабақ тақырыбы:** Балалар және дыбыстар.

**Мақсаты:**

**Дамытушылық:** Балаларды табиғат дыбыстарын ажыратуға үйрету. Музыкаға әсерлене қимылдар жасауға үйрету. Балалардың таза мәнерлі сөйлеу мәдениетін қалыптастыру. Дыбыстарды таза айтуға баулу.

**Білімділік:** Әуен ырғағына сәйкес әннің сөздерін айтқызып үйрету.

**Тәрбиелік:** Мейірімділік, қайырымдылық қасиеттерін қалыптастыру.

**Кейіпкер:** Қоян.

**Қолданылатын көрнекіліктер, құралдар:** Үнтаспа, диск, құлаққа арналған ойыншық-дәрі құтысы, қапшық, үй жануарлары-ойыншықтар.

**Сабақ барысы:** Балалар залға әдемі, көңілді музыканың әсерімен кіреді.

Балалар шеңберге тұрады. Музыкамен амандасады.

М.Ж: Сәлеметсіңдер ме балалар? Мен сендерді көргеніме өте қуаныштымын!

Қане барлығымыз бірге музыканың ырғағымен музыкалық- ырғақтық жаттығуларды жасайық.

**Музыкалық-ырғақтық жаттығулар:** «Бәріміз бірге» Ақнабат Айтуова

М.Ж: Жарайсыңдар балалар, өте тамаша, ал енді барлығымыз орындыққа отырайық.

Ортаға Қоян болып киінген бала мұңайып кіреді.

М.Ж: Балалар ,қараңдаршы бізге балабақшаға қоян келіпті. Қоян, саған не болды сен неге мұңаясың?

Қоян: Сәлеметсіңдер ме балалар. Менің құлағым ауырып тұр, ормандағы табиғат дыбыстарын естімеймін. Сол үшін мен достар,сендерден көмек сұрауға келдім .

М.Ж: Әрине қоян, біз саған көмектесеміз, біздің арамызда Наргиз деген қыз бар, ол өскенде дәрігер болғысы келеді, қазір Наргиз сені емдейді.

Наргиз қоянның құлағына дәрі құяды, құлағын сипайды, массаж жасайды.

Қоян: Ой тамаша, балалар енді менің құлағым жазылды.

М.Ж: Олай болса балалар қоянмен бірге табиғат дыбыстарын тыңдап, ол ненің дыбысы екенін айтып көрейік.

(Үнтаспадан желдің, құстың, машинаның, табиғат құбылыстарының дыбыстары тыңдатылады)

Қоян: Рахмет,сендерге балалар, енді менің денім сау! Құлағым жақсы естиді. Ал мен орманға барайын, өзіме азық іздейін. Сау болыңдар, достарым!

М.Ж: Балалар, сендер мұңаймаңдар,келіңдер үстел басына «Суретке қара,не екенін ата» деген ойын ойнаймыз.

(Балалар үстел жанында демдік,музыкалық жаттығуларды жасайды)

М.Ж: Балалар жаттығуларды жасадық енді біз ән айтуға дайынбыз ба? Олай болса сендер білетін «Анашым» әнін қонақтарға айтып берейік.

Ән айту: «Анашым» Б.Жұмабекова.

М.Ж: Балалар сендер менімен ойын ойнайсыңдар ма? Мына қапшықтың ішінде не бар екен? Жетекші әр баланың жанына келеді. Балалар қапшықтың ішінен үй жануарлар –ойыншықтарын шығарады, әр үй жануарының қалай дыбыстайтынын айтып дыбыстап береді.

М.Ж: Балалар сендерге сабақ ұнады ма? Ал бізге қонаққа кім келді?Балалар сендер бүгін музыка сабағында өздеріңді өте жақсы көрсете алдыңдар. Ән айттыңдар, би биледіңдер өте ақылды бала болдыңдар. Мен сендерге өте ризамын. Сондықтан сендерге мынау ойыншықтарды сыйлаймын. Сабағымыз аяқталды сау болыңдар.

Ойын: